വിരുന്ന് സത്കാരങ്ങളില് ഒപ്പം നില്ക്കുന്നവര് പുറത്തേക്ക് ഇറങ്ങുമ്ബോള് എതിരായി സംസാരിക്കും ഭാര്യ മരിച്ചപ്പോള് അനുശോചിക്കാന് വന്നവര് പോലും കൊള്ളരുതാത്ത കാര്യങ്ങള് പറയും സുനന്ദയുടെ ഭാഗം മാത്രം എഴുതി ഏകപക്ഷീയമായ പുസ്തകങ്ങള് ശശി തരൂരിനെ വേട്ടയാടിയത് സുഹൃത്തുക്കള് മുതല് അര്ണാബ് ഗോസ്വാമി വരെ ന്യൂഡല്ഹി: സുനന്ദ പുഷ്കര് കേസില് തനിക്ക് എതിരായ വേട്ടയാടല് തുടര്ന്നു കൊണ്ടേയിരിക്കുന്നു എന്നാണ് ശശി തരൂര് അടുത്തിടെ പ്രതികരിച്ചത്. മാതൃഭൂമി ഓണപ്പതിപ്പിന് നല്കിയ അഭിമുഖത്തിലാണ് അദ്ദേഹം ഇക്കാര്യത്തില് മനസ് തുറന്നത്. കേസ് ഇടയ്ക്കിടെ തല പൊക്കാറുണ്ട്. ഒരു വനിത തന്റെ ഭാര്യയെ കുറിച്ച് പുസ്തകം എഴുതിയപ്പോള് തന്റെ ഭാഗം എന്തെന്ന് അറിയാന് ബന്ധപ്പെട്ടെങ്കിലും താന് ഉത്തരം പറയാന് വിസമ്മതിച്ചു. ഏകപക്ഷീയമായാണ് ആ കഥ പുറത്തിറങ്ങിയതെന്ന് തരൂര് പറയുന്നു. അതില് നിറയെ തെറ്റുകളാണെന്നു സുനന്ദയുടെ ജന്മവര്ഷം പോലും തെറ്റായാണ് രേഖപ്പെടുത്തിയിരിക്കുന്നത്. കോടതി അലക്ഷ്യമായതുകൊണ്ട് തനിക്ക് ഒന്നും പറയാന് കഴിയില്ലെന്നും ഒരു ദിവസം തനിക്ക് ആ ചരിത്രം പറയാന് കഴിയുമെന്നും അദ്ദേഹം പ്രത്യാശ പ്രകടിപ്പിച്ചിരുന്നു. ആ സംഭവം നടന്ന ദിവസങ്ങളില് തരൂര് പത്രം വായന നിര്ത്തി. ഇക്കാര്യത്തില് ഒന്നും അറിയണമെന്ന താല്പര്യം തോന്നിയില്ല. താന് പങ്കെടുക്കുന്ന വിരുന്ന് സത്കാരങ്ങളില് തനിക്കൊപ്പം നില്ക്കുന്നവര്, സംസാരിക്കുന്നവര് ഒക്കെ പുറത്തേക്ക് ഇറങ്ങുമ്ബോള് തനിക്ക് എതിരെ സംസാരികക്കുന്ന കാര്യം സുഹൃത്തുക്കള് പറഞ്ഞ് അറിയുന്നുണ്ടായിരുന്നു. തന്റെ ഭാര്യ മരിച്ചപ്പോള് അനുശോചിക്കാന് വന്നവര് പോലും വിരുന്ന് സല്ക്കാരങ്ങളില് പോകുമ്ബോള് തനിക്കെതിരെ കൊള്ളരുതാത്ത കാര്യങ്ങള് പറയും. രാവിലെ എഴുന്നേറ്റ് കണ്ണാടിയില് നോക്കി ഏതൊരു ദൈവത്തെയാണോ ആരാധിക്കുന്നത് അദ്ദേഹത്തോട് ഞാന് ഒരുതെറ്റും ചെയ്തിട്ടില്ലെന്ന് എനിക്കറിയം എന്ന് പറയാന് കഴിയുകയാണെങ്കില് അതാണ് നിങ്ങളെ മുന്നോട്ട് നയിക്കാന് പോരുന്ന ശക്തിയാകുന്നത് എന്നുപറഞ്ഞാണ് തരൂര് അഭിമുഖം അവസാനിപ്പിക്കുന്നത്. തരൂരിനെ വേട്ടയാടി പുസ്തകങ്ങളും സുനന്ദ പുഷ്കറിന്റെ ജീവിതത്തെയും ദൂരൂഹമരണത്തെയും ആസ്പദമാക്കിയെഴുതിയ ദി എക്സ്ട്ര ഓര്ഡിനറി ലൈഫ് ആന്ഡ് ഡെത്ത് ഓഫ് സുനന്ദ പുഷ്കര് എന്ന പുസ്തകത്തില് പാക് മാധ്യമ പ്രവര്ത്തക മെഹര് തരാറിനെക്കുറിച്ചും പരാമര്ശം ഉണ്ടായിരുന്നു. തരൂരുമായുള്ള വിവാഹ ജീവിതം തകിടം മറിയാന് ഒരു പരിധിവരെ കാരണക്കാരിയായതും മെഹര് തരാറാണെന്നും പുസ്തകത്തില് പറയുന്നു. സുനന്ദ പുഷ്കര് രാഷ്ട്രീയത്തില് ഇറങ്ങാന് ആഗ്രഹിച്ചിരുന്നുവെന്ന വെളിപ്പെടുത്തലും പുസ്തകത്തിലുണ്ട്. ബിജെപിയില് ചേര്ന്ന് കാശ്മീരില് മത്സരിക്കാന് സുനന്ദ ആലോചിച്ചിരുന്നു. ഇതിനിടയിലാണ് ഡല്ഹിയിലെ ഹോട്ടലില് വെച്ച് സുനന്ദ മരണപ്പെടുന്നതെന്നും സുനന്ദ മേത്ത എഴുതിയ ദി എക്സ്ട്ര ഓര്ഡിനറി ലൈഫ് ആന്ഡ് ഡെത്ത് ഓഫ് സുനന്ദ പുഷ്കര് എന്ന പുസ്തകത്തില് പറയുന്നു. സുനന്ദ എപ്പോഴും രാഷ്ട്രീയ സ്വപ്നങ്ങളെ കുറിച്ച് സംസാരിച്ചിരുന്നുവെന്ന് തരൂരിന്റെ മുന് പേഴ്സണല് സെക്രട്ടറിയുടെ പരാമര്ശം പുസ്തകത്തില് ഉള്പ്പെടുത്തിയിട്ടുണ്ട്. ശശി തരൂര് അടുത്ത ഇലക്ഷന് ജയിക്കുമെന്ന് തോന്നുന്നുണ്ടോ, ഞാന് ബിജെപിയില് ചേര്ന്ന് കാശ്മീരില് മത്സരിക്കാന് പോവുകയാണ് എന്ന് സുനന്ദ ശശി തരൂരിന്റെ ഓഫീസിലുള്ളവരോട് പറഞ്ഞിരുന്നതായും സുനന്ദ മേത്ത എഴുതിയ പുസ്തകത്തില് പറയുന്നു. സുനന്ദ പുഷ്കറിന്റെ കുട്ടിക്കാലം മുതല് നാടിനെ നടുക്കിയ ദുരൂഹ മരണം വരെയുള്ള കാര്യങ്ങള് പുസ്തകത്തില് ഉണ്ട്. കന്റോണ്മെന്റ് ടൗണിലായിരുന്നു സുനന്ദയുടെ കുട്ടിക്കാലം. തുടര്ന്ന് നടന്ന ആദ്യ രണ്ട് വിവാഹങ്ങളും, കാനഡയിലെ ജീവിതകാലഘട്ടവും പുസ്തകത്തില് വിശദീകരിച്ചിട്ടുണ്ട്. ബിസിനസ്സ് വനിത എന്ന നിലയിലേക്ക് സുനന്ദ വളര്ന്ന ദുബായിലെ ജീവിതവും പറയുന്നു. ശശി തരൂരിന്റെ ഭാര്യയായിട്ടുള്ള അവസാന കാലഘട്ടവും പുസ്തകത്തില് പ്രതിപാദിച്ചിട്ടുണ്ട്. രേഖകള്, അഭിമുഖങ്ങള് അന്വേഷണങ്ങള് എന്നിവയിലൂടെയാണ് സുനന്ദയുടെ ജീവിതകഥയിലേക്ക് വെളിച്ചം വീശുന്ന വിവരങ്ങള് സുനന്ദ മെഹ്ത ശേഖരിച്ചത്. ദുരൂഹ മരണത്തേക്കാള് ഉപരി സുനന്ദയുടെ ജീവിതമാണ് പുസ്തകത്തില് കൂടുതലായി പറയുന്നത്. അംബാലയില് ഒരേ സ്കൂളില് പഠിക്കുന്ന കാലഘട്ടത്തിലാണ് പുഷ്കറും മേത്തയും സുഹൃത്തുക്കളായത്. ശശി തരൂറിന്റെ ഫോണില് തരാറിന്റെ നമ്ബര് ഹരീഷ് എന്ന പേരിലാണ് സേവ് ചെയ്തിരുന്നതെന്ന് പുസ്തകം പറയുന്നു. അവരയച്ച മെസേജുകള് ഫോണില് കിടക്കുന്നത് ശ്രദ്ധയില്പ്പെട്ട് സുനന്ദ, ശശി തരൂരുമായി പരസ്യമായി വാഗ്വാദത്തില് ഏര്പ്പെട്ടിരുന്നു. ഇതുമായി ബന്ധപ്പെട്ട് ഇരുവരും ഡല്ഹിയിലേക്കുള്ള യാത്രാമദ്ധ്യേ വിമാനത്തില്വെച്ച് കയ്യാങ്കളി ഉണ്ടായതായും യാത്രക്കാര് നോക്കി നില്ക്കേ സുനന്ദയെ ശശിതരൂര് തല്ലിയതായും പുസ്തകത്തില് പറയുന്നു. ശശി തരൂറുമായി മെഹറിന് അടുത്ത ബന്ധമാണുണ്ടായിരുന്നതെന്ന് പുസ്തകം പറയുന്നു. സുനന്ദ മരിക്കുന്നതിനു മുന്പ് മെഹറിനെതിരെ ട്വിറ്ററില് രംഗത്തെത്തിയിരുന്നു. എന്നാല്, അവര് സുനന്ദയുടെ ട്വീറ്റുകള്ക്ക് മറുപടി നല്കാതിരിക്കുകയും പ്രതികരിക്കുകയും ചെയ്തത് സംശയം ജനിപ്പിക്കുന്നതാണെന്നും പുസ്തകത്തില് പറയുന്നു. സുനന്ദ പുഷ്ക്കര് മരിക്കുന്നതിന് ഏതാനും ദിവസങ്ങള്ക്ക് മുമ്ബ് അസുഖം മൂര്ഛിച്ചതിനെ തുടര്ന്ന് തിരുവനന്തപുരത്തുള്ള കിംസ് ആശുപത്രിയില് പ്രവേശിപ്പിച്ചിരുന്നു. തുടര്ന്ന് അവിടെ വെച്ചുണ്ടായ പ്രശ്നങ്ങളെക്കുറിച്ചുള്ള വിശദമായ വിവരണവും പുസ്തകം നല്കുന്നുണ്ട്. തെരഞ്ഞെടുപ്പ് പ്രചരണത്തിന്റെ തിരക്കിലാണെന്ന് വാദവുമായി ശശി തരൂര് ആശുപത്രിയില് നിന്നും വിട്ടുനിന്നെന്നും പുസ്തകം പറയുന്നു. ആശുപത്രി വിട്ട പിറ്റേ ദിവസം തന്നെ ഡല്ഹിയിലേക്ക് തിരിച്ചതും അവിടെവെച്ച് മരണം സംഭവിച്ചതുമെല്ലാം സംശയം ജനിപ്പിക്കുന്നതാണെന്നും പുസ്തകത്തില് പറയുന്നു. നേരത്തെ ജേര്ണലിസ്റ്റായ തരുണ് തേജ്പാലും സുനന്ദ രാഷ്ട്രീയത്തിലിറങ്ങാന് തീരുമാനിച്ചിരുന്നുവെന്ന് വെളിപ്പെടുത്തിയിരുന്നു. ദി എക്സ്ട്ര ഓര്ഡിനറി ലൈഫ് ആന്ഡ് ഡെത്ത് ഓഫ് സുനന്ദ പുഷ്കര് എന്ന പുസ്തകത്തില് സുനന്ദ പുഷ്കറിന്റെ ജനനം മുതല് 2014ലെ മരണം വരെയുള്ള ജീവിതത്തെയാണ് അടയാളപ്പെടുത്തിയിരിക്കുന്നത്. തരൂരിനെ വേട്ടയാടിയവരില് പ്രമുഖന് അര്ണാബ് ഗോസ്വാമി സുനന്ദ പുഷ്ക്കര് മരണത്തില് ശശി തരൂരിനെ കൊലപാതകി എന്ന് വിളിച്ചാണ് അര്ണബ് രംഗത്തെത്തിയിരുന്നത്. ചാനല് ചര്ച്ചയില് ശശി തരൂരിനെ അര്ണബ് കൊലയാളിയായി ചിത്രീകരിക്കുകയും ക്രിമിനല് എന്ന് അഭിസംബോധന ചെയ്യുകയും ചെയ്തു. ഇതിനെതിരെ ശശി തരൂര് ഡല്ഹി ഹൈക്കോടതിയില് ഒരു ഹര്ജി നല്കുകയും തരൂരിന് അനുകൂലമായി വിധി വരുകയും ചെയ്തു. അന്വേഷണം പുരോഗമിക്കുന്ന ഒരു കേസില് വിധി വരും മുന്പ് ഒരാളെ കൊലയാളിയെന്ന് മുദ്ര കുത്തുന്നത് നിയമവിരുദ്ധമാണെന്നും കോടതി വിധിച്ചു. പ്രേക്ഷകരെ പ്രീതിപ്പെടുത്തുന്നതിനായി ഇല്ലാത്ത വിവാദം സൃഷ്ടിച്ച് പൊതുസമൂഹത്തിനു മുന്നില് തന്നെ അപകീര്ത്തിപ്പെടുത്തുകയാണ് ചാനല് ചെയ്തതെന്ന് ശശി തരൂര് മാനനഷ്ടപരാതിയില് വ്യക്തമാക്കിയിരുന്നു. സുനന്ദ പുഷ്കറിനെ താനോ തന്റെ നിര്ദ്ദേശപ്രകാരമോ വധിച്ചു എന്ന് വരുത്തിത്തീര്ക്കാനാണ് ചാനല് ശ്രമിച്ചത്. ഇത് അന്വേഷണത്തെ ബാധിക്കുമെന്നും തരൂര് പറഞ്ഞിരുന്നു. Stories you may Like